"Moporesitente Ramaphosa o tla neela puo e e botlhokwa kwa moketeng wa Letsatsi la Kgololesego la Naga ka la bo 27 Moranang 2018 kwa Lebaleng la Metshameko la Ngaka Petrus Molemela kwa Bloemfontein, Foreistata ka moono yo o reng: “Ngwaga wa ga Nelson Rolihlahla Mandela: Re lebile kwa go itemogeleng kgololesego ya rona ka botlalo ka phetolothefosano ya ikonomiloago”.Mokete ono o tla latelwa ke wa Dikabo tsa 2018 tsa Matshwao a Tlotlo a Bosetšhaba ka Lamatlhatso, 28 Moranang 2018 kwa Pretoria, moo Moporesitente Ramaphosa a tla di abelang bao ba nang le matshwanedi a go ka di amogela e leng Letshwao la Tlotlo la Baobab, Letshwao la Tlotlo la Ikhamanga, Letshwao la Tlotlo la Luthuli le Letshwao la Tlotlo la Botsalano jwa OR Tambo."